Den våde sommer giver landmændene problemer. Kornet er vådt, og maskinerne sidder fast i mudderet. Derfor er det på tide, at landmændene accepterer, at der i fremtiden skal plantes nye afgrøder i den nordjyske muld, som både kan tåle varme og ekstremt nedbør. - Hvis jeg var landmand, ville jeg klart begynde at overveje mine muligheder for at de næste mange år fremover, siger Michael Rasmussen, der er professor på Aalborg Universitet. Her forsker han i, hvilke planter, der kan klare ekstreme vejrsituationer. - I fremtiden vil vi få nye dyrearter og insekter, som vi ikke kender i dag. Vi kan ikke holde fast i det, vi gør i dag. Det vil ændre sig med tiden, siger han.
Der skal nye afgrøder på markerne i fremtiden, mener en forsker fra Aalborg Universitet.